《寄舍弟二首 其一》
宋代·李新

周三千界贫无敌，垂四十年痴有名。不怕贵人讥巧宦，但教穷鬼笑难兄。

异乡置酒能招客，晓梦还家莫计程。起写新诗归寄汝，尚馀山月过窗明。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。